open-index/open-wikipedia-markdown huggingface dataset:
Eustace de Pacy

**Eustace de Pacy**, herre av Bréteuil og Pacy (født ca. 1045, død 1136), sønn av William de Bréteuil som var en illegitim sønn av William FitzOsbern, herre av Bréteuil og jarl av Hereford, en slektning og en nær rådgiver av Vilhelm Erobreren. 

Eustace ble i 1103 gift med Juliana eller Juliane de Fontevrault (født ca. 1090), en illegitim datter av kong Henrik I av England og en kvinne som kanskje het Ansfride.

Henrik I av England fikk mellom 20 og 25 barn utenfor ekteskap, rundt 15 av disse var kvinner, og han giftet disse inn en rekke av franske og normanniske stormenn, og walisiske og skotske prinser, og således bygde seg allianser. I 1119 deltok Eustace av Bréteuil i et opprør mot kongen over en krangel med Ralph Harnec, konstabel av Ivry. I et forsøk på dempe motsetningene ble det bestemt å utveksle gisler som involverte en sønn av Ralph Harnec, og to døtre av Eustace og Juliane. 

Av grunner som er uklare blindet Eustace av Bréteuil den unge mannen, og Ralph Harnec krevde retten til å gjøre det samme med de to unge pikene, kongens barnebarn. Henrik I aksepterte dette, og økte innsatsen ved at pikenes neser også skulle skjæres av, i henhold til kronikøren Orderic Vitalis, den eneste kilden til hendelsen, «uskyldige barndom, som måtte lide for deres fedres synder»

Pikenes mor ble opprørt og krevde å få møte sin far, noe kongen aksepterte, men da de møttes trakk Juliane fram en armbrøst og forsøkte å drepe sin far. Hun mislyktes, ble plassert i fengsel, men rømte ved å hoppe i vollgraven. Noen år senere skal kongen likevel ha blitt forsont med sin datter og svigersønn.

Foruten de to nevnte døtre fikk Juliane og Eustace to sønner:
* William de Pacy (død 1153)
* Roger de Pacy

## Referanser
«Principe de Asturias» (1982)

**«Principe de Asturias»** er et spansk hangarskip.

«Principe de Asturias» ble bestilt i 1977 for å erstatte hangarskipet «Dédalo» som ble faset ut i 1989. Man bestilte også nye Harrier II-fly i forbindelse med introduksjonen av det nye hangarskipet.

«Principe de Asturias», som ble operativ i 1988, vil etterhvert bli faset ut og erstattet av «Juan Carlos I» som regnes med å være operativ i 2010.

På grunn av budsjettkutt, ble skipet tatt ut av tjeneste 6. februar 2013.
Tumxuk

**Tumxuk** (forenklet kinesisk: 图木舒克; tradisjonell kinesisk: 圖木舒克; pinyin: *Túmùshūkè*; uigurisk: تۇمشۇق; uigur-latin: *Tumshuq*), også kjent som **Tumšuq**, **Tumushuk**, **Tumschuk** og særlig som **Tumshuq**, er et byfylke vest i Xinjiang i Folkerepublikken Kina. 

Fylket er underlagt Produksjons- og konstruksjonskorpset i Xinjiang.

Det ligger vest i Tarimbekkenet, har et areal på 1&nbsp;901 kvkm og et innbyggertall på 150&nbsp;000 (2005).

## Administrative enheter
**Subdistrikter:**
* Qianhai (前海街道); Xiyganqol (齐干却勒街道); Yong’anba (永安坝街道);
**Storkommune:**
* Karabel (喀拉拜勒镇);
**Produksjons- og konstruksjonskorps:**
* Produksjons- og konstruksjonskorps Nr. 44 (兵团四十四团); -- Nr. 49 (兵团四十九团); -- Nr. 50 (兵团五十团); -- Nr. 51 (兵团五十一团); -- Nr. 53 (兵团五十三团).

## Eksterne lenker
* Lokalregjeringens hjemmesider
Wuzhong

**Wuzhong** kan være:
*Byprefekturet Wuzhong i den autonome region Ningxia Hui i Folkerepublikken Kina
*Bydistriktet Wuzhong i Suzhou i provinsen Jiangsu i Kina
Wujiang

**Wujiang** kan være:
*Bydistriktet Wujiang i Shaoguan i provinsen Guangdong i Folkerepublikken Kina.
*Byfylket Wujiang i Suzhou i provinsen Jiangsu i Folkerepublikken Kina.
*Elven Wujiang i Kina, en sideelv til Yangtze i provinsen Guizhou.
Wujiang (Suzhou)

**Wujiang** (kinesisk: 吴江; pinyin: *Wújiāng*) er et byfylke i byprefekturet Suzhou i provinsen Jiangsu i Folkerepublikken Kina. Den regnes som en av de økonomisk mest fremgangsrike byer i Kina. Selve den bymessige delen heter Songling (松陵), det er også fylkets  administrative sete. Wujiang er rett sør for Suzhou.

Wujiang har et areal på 1176,68 kvkm og ca. 777.500 innbyggere.

## Eksterne lenker
* Wujiang City English guide (Jiangsu.NET)
GNP (andre betydninger)

**GNP** har flere betydninger: 
* Gross National Product, engelsk for BNP
* Forkortelse av det engelske navnet på det tidligere sørkoreanske partiet Hannara-dang, *Grand National Party* (nåværende Saenuri-partiet).
Wu (språk)

**Wu** (tradisjonell kinesisk: 吳, forenklet kinesisk: 吴, pinyin: *Wú*; eller **wuyu** 吳語 / 吴语, *wúyǔ*) er et språk tilhørende de kinesiske språk, som tales av ca. 80 millioner mennesker i området Wu rundt Shanghai, det sørlige Jiangsu og i Zhejiang i det østre Kina, og i en del av Anhui. Sammenlignet med «mandarin»-dialekten av han-kinesisk har wu-dialektene flere toner (shanghainesisk har for eksempel fem toner, dialektene i Shaoxing og Wenzhou åtte), egne dialektord og en iblant annen ordstilling.

## Dialekter
Wu deles gjerne i seks hoveddialekter:

* Tàihú 太湖: Sør-Jiangsu og Nord-Zhejiang; dertil hører også blant annet shanghainesisk, suzhouhua, wuxihua, changzhouhua, hangzhouhua, ningbohua og shaoxinghua.
* Táizhōu 台州: I Zhejiang
* Dōng'ōu 东瓯: I Wenzhou (Zhejiang)
* Wùzhōu 婺州: I og rundt Jinhua (Zhejiang)
* Chùqú 处衢: I og rundt Lishui og Quzhou (Zhejiang)
* Xuānzhōu 宣州: I og rundt Xuancheng (Anhui)

## Referanser


## Litteratur
* Yuen Ren Chao [Zhào Yuánrèn 赵元任]: «Contrastive aspects of the Wu dialects», i: *Language* 43:1 (1967), s. 92-101.
* Jerry Norman: *Chinese*, Cambridge, 1988. 
* Zhào Yuánrèn 赵元任: *Xiàndài Wúyǔ de yánjiū* 《现代吴语的研究》 (*Studier av de moderne  Wu-dialekter*, 1928).
* Qián Nǎiróng 钱乃荣: *Dāngdài Wúyǔ yánjiū* 《当代吴语研究》 (*Studier av Wu-dialektene i samtiden*, 1992).
DLP

* Digital Light Processing er en teknologi brukt i projektorer.
* Minju Nodong-dang (The Democratic Labour Party) er et politisk parti.
Wuzhong (Ningxia)

**Wuzhong** (kinesisk: 吴忠市; pinyin: *Wúzhōng Shì*) er et byprefektur i Ningxia Hui i  Folkerepublikken Kina. 

## Administrative enheter
Byprefekturet Wuzhong har jurisdiksjon over ett distrikter (区 *qū*), ett byfylke (市 *shì*) og 2 fylker (县 *xiàn*). 

## Historie

I første og midtre del av 1800-tallet ble området som i dag er Wuzhong – tillike med meget av den nordlige delen av den gamle provinsen Ningxia – et arnested for jahriyya-sufiordenen (*[[menhuan]]*). Den hadde sitt hovedkvarter i byen Jinjipu (bare noen få kilometer sør for sentrum av Wuzhongs nåværende forvaltningssentrum og sentrale byområde). Under ledelse av ordenens fjerde og femte  *sheiker*, Ma Yide (1770-årene – 1849) og Ma Hualong (død 1871) ble den velhavende som følge av karavanehandelen gjennom Indre Mongolia, mellom Baotou, Huhhot og Beijing. Jinjipu ble et viktig kommersielt og religiøst senter. Under Huiopprøret i 1862-1877 var Jinjipu hovedkvarteret for opprørerne i Ningxia-regionen. Men byen ble inntatt av Zuo Zongtangs styrker i januar 1871, og over ett tusen opprørere og beboere ble massakrert. Ma Hualong og hans familie og enh rekke jahriyya-ledere ble henrettet i mars 1871.

## Samferdsel
Kinas riksvei 211 løper gjennom området. Den fører fra Yinchuan i Ningxia Hui til Xi'an i provinsen Shaanxi.

## Eksterne lenker
*
De grønne (Sør-Korea)

**De grønne** (hangul: , hanja: ) er et grønt politisk parti i Sør-Korea. Partiet ble stiftet den 4. mars 2012 og er tilsluttet Asia Pacific Greens Federation og Global Greens. Partiet ønsker å være et parti der grasrotbevegelsen har en ledende rolle, og det støtter desentralisering med diverse demokratiske prinsipper. Partiet er en allianse av uavhengige regionale partier som deler mål og verdier, herunder sosial rettferdighet, grasrotdemokrati, ikke-voldelig fred, kontinuitet og respekt for mangfold. Partiet viderefører dels tradisjonene i det nedlagte partiet Koreas grønne, som stilte til valg i parlamentsvalget 2008 uten å oppnå representasjon.

Den 5. november 2011 ble det nedsatt en komite i Gyeonggiprovinsen som arbeidet fram etableringen av partiet som stilte til valg i parlamentsvalget 2012 i april. Partiet havnet under sperregrensen i valget, og ble lagt ned av den nasjonale valgadministrasjonen. I oktober 2012 ble partiet gjenetablert under navnet De grønne pluss (녹색당 더하기).
Partiet fikk igjen sitt gamle navn da grunnlovsdomstolen den 28. januar 2014 fant loven som partiet ble lagt ned under ugyldig.

De Grønne begynte en toukers turné den 6. juli 2015 sammen med Basic Income Earth Network, for å undersøke sørkoreanernes mening om borgerlønn, og for å introdusere begrepet. Partiet har også vedtatt borgerlønn som del av partiplattformen.

## Se også
*Politiske partier i Sør-Korea
*Valg i Sør-Korea

## Referanser


## Eksterne lenker
* 
*
Eriksson

***Eriksson*** er en svensk dramafilm fra 1969 regissert og skrevet av Allan Edwall (hans regidebut). Edwall spiller selv hovedrollen. Filmen er basert på et radioskuespill skrevet av Allan Edwall.

## Handlingen
I prologen *Männens rättsförening* intervjues skilte menn som demonstrerer på Götaplatsen i Göteborg den 1. mai 1968. De vender seg mot ulike former for juridisk, økonomisk og sosial diskriminering som de anser seg for å være utsatte for gjennom gjeldende skilsmisselovgivning. Eriksson i hovedfilmen er en skilt verkstedsarbeider uten intellektuelle interesser. Han lever alene i et lytt, falleferdig og rivingsklart hus, der naboenes intime handlinger lett kan høres gjennom veggene. Skilsmissen har for Erikssons del innebåret en sosial katastrofe. Han er avskåret fra menneskelig kontakt og lever som en fremmed i samfunnet. Han fordriver tiden med film, TV, bowling og besøk på kroen. Tilfeldige møter med kvinner leder bare til misforståelse og aggresjon. Hustruen har erstattet ham med en av hans arbeidskamerater, hvis bil Eriksson regelmessig lager riper i som en anonym hevn. Politisk og sosialt ubevist fører Erikssons ydmykelser og isolering til et populistisk vredesutbrudd mot sedelighetsnedbrytende ukepresse, sex, snusk, barsellønn, barnbidrag og raggere. To ganger i måneden har han rett til å omgås en helg med sin sønn fra det oppløste ekteskapet, men til tross for at han anstrenger seg på å spille en god far ligger kontakten med gutten på overflaten. Eriksson klarer ikke å forandrer sine vaner. Under vandringen på byen treffer Eriksson sin navnebror, legen Alexander Eriksson. Han er et helt forsteinet menneske – et monster – som har fylt hjernen sin med vitenskapelige kuriositeter og rekvirert sin utlandske selskapsdame Agnès på en blankett fra en flyktningleir. Alexander hevder at mennesket er likt et dyr som eter seg selv for å stille sin sult. Det dør av sin vilje til å overleve. Alexander og Eriksson opptrer som fremmede for seg selv og for hverandre. Bare den handikappede Agnès synes å ha bevart sin evne til å kjenne angst overfor en total isolering i livet.

## Om filmen
*Eriksson* betraktes som Allan Edwalls debutfilm. Manuskriptet baserte seg på et radiostykke, *Hjälparen*, som Edwall skrev etter sin egen skilsmisse ett par år tidigere. Filmen ble tatt opp på 16&nbsp;mm smalfilm som siden ble kopiert til 35&nbsp;mm normalfilm. Med unntagelse av prologen fra Göteborg ble den hovedsakelig spilt inn på Söder i Stockholm fra begynnelsen av april til begynnelsen av juni 1968. For å markere Erikssons fremmedgjøring ble dialogen lagt på usynkront utenom i scenene med sønnen. I en scene på Skurubron utenenfor Stockholm lot Edwall Agnès (Taki Claesson) i sin opptreden assosiere med den norske kunstneren Edvard Munchs (1863–1944) kjente maleri *Skrik* (1893, Nasjonalgalleriet, Oslo).

## Rolleliste

## Referanser


## Eksterne lenker
*
Brussels Cycling Classic

**Brussels Cycling Classic** (tidligere **Paris–Brussel**) er et av de eldste eksisterende endagsrittene i sykkelsporten og regnes som en semi-klassiker.

Fram til 1966 var det en av de viktigste vårklassikerne, men på grunn av konkurranse fra nederlandske sykkelritt, blant annet Amstel Gold Race, og økende trafikkproblemer mellom Paris og Brussel ble det etter en seks år lang pause gjenopptatt i  september i 1973. 

Rittet har blitt kortere i løpet av årene: I begynnelsen var det over 400 km langt, i 1987 ble det kortet med til rundt 300 km og det kjøres i dag over ca. 220 km. Starten foregår ikke lenger i Paris, men i Soissons 85 km nordøst for byen.

I 2013 ble navnet endret til Brussels Cycling Classic, og rittet begrenset til Belgias grenser.
## Vinnere

## Referanser


## Eksterne lenker
* http://brusselscyclingclassic.be/?lang=en
Ingrid Evertsen

**Ingrid Anna Evertsen** (født 1956) er en norsk skuespiller og standup-komiker fra Tromsø, best kjent for rollefiguren «Mossa».

Som «Mossa» har hun opptrådt hyppig i diverse moroprogram fra Tromsø, blant annet i *[[Du skal høre mye]]* fra Rorbua, men også i diverse private arrangement. Som «Mossa» gjorde hun et lite comeback i NRK serien *[[Tidsbonanza]]* episode 1 sesong 1.

Hun står også bak en kåseriserie i NRKs *[[Norgesglasset (NRK)|Norgesglasset]]* kalt «Lev lurt med Evertsen».

Evertsen bor i Mefjordvær på Senja. Hun satt tidligere i kommunestyret (formannskapet) for Senterpartiet. Hun har et stort samfunnsengasjement, blant annet til fordel for Tromsøs vennskapsby Gaza og for homofiles rettigheter.

## Bibliografi
* 1992: *Mossa i syden*, Bladkompaniet
* 1993: *Mossa på hurtigruta*, Bladkompaniet
* 1994: *Mossa si håndbok*, Bladkompaniet

## Eksterne lenker
*
Pavel Tonkov

**Pavel Sergejevitsj Tonkov** (Павел Сергеевич Тонков) (født 9. februar 1969 i Izjevsk) er en tidligere profesjonell syklist fra Russland. Hans største suksess var sammenlagtseieren i Giro d'Italia i 1996, men han ble også nummer tre sammenlagt i Vuelta a España og vant Sveits rundt i 1995 og Romandiet rundt i 1997.

Han la opp i 2005.

## Meritter

; Giro d'Italia 
: **Sammenlagt** og en etappeseier (1996)
: 2.-plass sammenlagt og tre etappeseire (1997)
: 2.-plass sammenlagt og en etappeseier (1998)
: 5.-plass sammenlagt (1994, 2000)
: Ungdomskonkurransen (1992, 1993)
; Vuelta a España 
: To etappeseire (1997)
: 3.-plass sammenlagt (2000)
: 4.-plass sammenlagt (1999)
; Sveits rundt 
: Sammenlagt, klatrekonkurransen  og en etappeseier (1995)
: Klatrekonkurransen og en etappeseier (1993)
; Romandiet rundt
: Sammenlagt (1997)
; U23-Verdensmester (1987)

## Referanser


## Eksterne lenker
*
Mark Appleyard

**Mark Appleyard** (født 1982) er en profesjonell rullebrettkjører fra Canada. Han bor i Huntington Beach, California.

Han er sponset av Flip Skateboards, Thunder Trucks, Ricta Wheel Dynamics, Mob Griptape, Globe Shoes, Volcom Clothing og Boost Mobile. Han står goofy og er god på tricks som Nollie Kickflip Noseslide, Nollie Kickflip K Grind og Backside Smith.

## Videoer
Appleyard har vært med i flere rullebrettfilmer.

## Referanser
Flykapring

**Flykapring** innebærer at man med vold eller trussel om vold tar kontrollen over et fly. En person som utfører denne handling kalles «flykaprer». Flykapringer forbindes sterkt med terrorisme.

En topp ble nådd på slutten av 1960-tallet, da det årlig ble kapret 30-40 fly. Men få kom til skade, og for flyselskapene var kostnadene overkommelige sammenlignet med strengere sikkerhetstiltak, som også ville gi lange køer og dermed skremme vekk passasjerene. Da en senator i 1968 foreslo å installere røntgenmaskiner og metalldetektor på flyplasser, svarte en representant for amerikanske luftfartsmyndigheter at dette ville skremt folk vekk.

Det vanligste er at kapreren bruker våpen mot pilotene for å tvinge dem å føre flyet dit kapreren vil. I visse fall, som ved 11. september-terrorattentatet i USA den 11. september 2001, har kapreren selv kunnet styre flyet og overtok spakene. I dette fall var målet dog ikke forflytning mellom plasser, men et selvmordsattentat.

Den første flykapringen ble utført den 21. februar 1931 i Arequipa i Peru.

I oktober 1998 kapret piloten selv flyet, under en flygning med Air China fra Beijing til Kunming. Han styrte flyet til Taiwan i stedet, men oppnådde bare å bli fengslet av taiwanske myndigheter. Året før hadde det vært to lignende, men mislykte forsøk.

Flykapringer har medført strengere kontroll av passasjerenes bagasje på flyplassene. I 2002 kalkulerte man med en utgift på en halv milliard kroner for sikkerhetskontrollen på norske flyplasser.

I USA har tiltak blitt iverksatt som blant annet innebærer at dørene mellon førerkabin og passasjerkabin stenges, samt at piloten tillates å bære pistol på flyet.

Flykapring heter *hijack* på engelsk. I 2000 på Oakland-flyplassen utenfor Detroit hilste en ansatt på en kollega med ordene *Hi, Jack!* Dette ble oppfattet som ordet «flykapring», og politiet tilkalt.

## Kjente flykaprere
* Mohammed Atta
* Souhaila Andrawes

## Tilfeller av flykapring
Noen tilfeller av flykapring beskrevet på Wikipedia:
* Flykapringen i Sverige 1972 
* Flykapringene på Dawson's Field i september 1970.
* Kapringen av Landshut fra Palma til Frankfurt am Main i 1977

## Referanser
Hotel Gellért

**Hotel Gellért** er et kjent og ærverdig hotell i Budapest. Hotellet ble bygd på Buda-siden av elven Donau mellom 1916 og 1918 i art nouveau-stil. Hotellet ligger under Gellérthøyden som i flere hundre år har vært kjent for sine helsebringende vannkilder. I tilknytning til hotellet ligger Gellért bad, som ble bygd samtidig med hotellet. Badet blir drevet av en egen stiftelse men hotellets gjester har adgang til badet for redusert pris.
Nannacara

* grønn dvergacara
* *[[Nannacara aureocephalus|N. aureocephalus]]*
* *[[Nannacara quadrispinae|N. quadrispinae]]*
* *[[Nannacara taenia|N. taenia]]*

***Nannacara*** er en liten gruppe ciklider. 
I akvaristikken regnes fiskene som dvergciklider sammen med *[[Apistogramma]]*, *[[Mikrogeophagus]]* og *[[Dicrossus]]*. 
Gruppen består av fire arter, med grønn dvergacara (*Nannacara anomala*) som den mest utbredte i akvariehandelen.

I 2006 ble slekten delt opp av Römer, U. & Hahn. To av artene, *[[Ivanacara adoketa|Nannacara adoketa]]* og *[[Ivanacara bimaculata|Nannacara bimaculata]]* ble flyttet til en ny slekt, *[[Ivanacara]]*. Disse artene har en del trekk som skiller dem fra andre *Nannacara*-arter.

Det vitenskapelige navnet kommer av *Nanna* som betyr «liten» på latin, og acara. 

## Eksterne lenker
*
NHO Transport

**NHO Transport** er en bransje- og arbeidsgiverforening for norske persontransportselskaper. Hovedmålet er å bidra til økt kollektivtrafikk og forbedre kollektivtrafikkens rammebetingelser for å nå klima- og transportpolitiske mål. 

NHO Transport ivaretar medlemsbedriftenes felles interesser innen næringspolitikk, arbeidsgiver- og tariffspørsmål, inkludert utvikling av tariffavtaler.

Rundt 150 av Norges største persontransport- og kollektivtrafikkleverandører er medlemmer i NHO Transport. De transporterer mer enn to av tre kollektivreisende i Norge basert på offentlige kontrakter eller billettfinansiering. Dette gjøres med rute- og turbuss, lokalbaner eller drosjer. Medlemsbedriftene representerer over 16 000 årsverk, lokalisert i hele Norge. 

NHO Transport er en sammenslutning etablert av tidligere bransje- og arbeidsgiverforeninger. Bransjeforeningen ble stiftet i 1929 som *Norges Rutebileieres Forbund*, senere skiftet organisasjonen navn til Norges Rutebileierforbund og fra 1989 til Norges Transportforbund (NT). Rutebileiernes Arbeidsgiverforening ble etablert i 1954 og var tilsluttet Norsk Arbeidsgiverforening. Etter fusjonen av disse to i 1990 ble *Transportbedriftenes Landsforening* (TL) etablert. 1. februar 2011 byttet foreningen til dagens navn.  

NHO Transport er en landsforening tilsluttet Næringslivets Hovedorganisasjon (NHO). 

Jon H. Stordrange er leder av organisasjonen. 

## Eksterne lenker
* 
*
Seaguard CIWS

**Seaguard CIWS** er et nærforsvarssystem (CIWS) for å beskytte krigsskip mot sjømålmissiler, fly og andre overflatetrusler.
 
Seaguard CIWS («Close-in Weapon System») ble utviklet i samarbeid mellom Italia, Storbritannia og Sveits. Systemet består av et radarsystem, forskjellige typer sensorer og en enhet med fire 25 mm kanoner. Kanonene har en rekkevidde på mellom 100 m og 3&nbsp;500 m og kan til sammen avfyre opptil 3&nbsp;400 skudd i minuttet. Systemet kan også brukes mot fly.

## Eksterne lenker
*
Kveøyforbindelsen

**Kveøyforbindelsen** er en vei- og bruforbindelse som knytter Kveøya i Kvæfjord i Troms sammen med Hinnøya og gir innbyggerne på Kveøya fergefri forbindelse til omverdenen. Veien er en del av fylkesvei 105. Forbindelsen ble åpnet 25. september 2010.

Veien går over Øysundet mellom Hundstad sørøst på Kveøya og Salen på Hinnøya. Den består av vei på land og steinfyllinger i sjø på til sammen 2010 meter, samt Kveøybrua på 370 meter. Veien har ett kjørefelt og møteplasser. Brua er ei stålkassebru med seilingshøyde 10 meter.

Kveøyforbindelsen erstatter fergestrekningen mellom Hokland på Kveøya og kommunesenteret Borkenes.

Troms fylkesting vedtok 7. desember 2006 at Kveøyforbindelsen skulle bygges. Byggearbeidet begynte i oktober 2007 med skogrydding og masseuttak i Salen. Like etter byggestart ble det spekulert på om funn av fornminner på Kveøyas sørøstspiss kunne forsinke arbeidet med Kveøyforbindelsen. Spekulasjonene ble imidlertid avvist av fylkesråd i Troms Synnøve Søndergaard. I mars 2008 sendte Statens vegvesen Kveøybrua ut på anbud, og Mesta Entreprenør AS ble hovedentreprenør for Kveøybrua.

I forbindelse med byggingen av Kveøyforbindelsen ble fylkesvei 83 ved Salen senket tre meter. Man tok stein fra dette stedet til Kveøyforbindelsen.

I 2013 ble fylkesvei 105 Kveøyforbindelsen kåret til Nord-Norges beste anleggsprosjekt. Prisen deles ut hvert tredje år av Maskinentreprenørenes Forbund. Begrunnelsen denne gangen var at prosjektet var utfordrende, at det hadde tre lokale entreprenører og at prosjektet har stor betydning for lokalsamfunnet. – Den tekniske løsningen var en utfordring, spesielt siden prosjektet ble utført som sjøfylling på forholdsvis store dyp. Videre ble prosjektet levert til rett tid, til god kvalitet og innenfor avtalte økonomiske rammer, heter det i begrunnelsen for prisen. Prosjektet var et arbeidsfellesskap mellom de tre entreprenørene Nydals Maskinstasjon AS, Brødrene Kiil AS og Harstad Maskin AS

## Referanser


## Eksterne lenker
* 
*Maskinentreprenørenes forbund: Nord-Norges beste anleggsprosjekt (18. juni 2013)
*Harstad Tidende: Nord-Norges beste (17. juni 2013)
*Harstad Tidende: Stasstemning på nybrua  (25. september 2010)
*Harstad Tidende: – Her kommer Kveøybrua (23. mai 2007)
*Harstad Tidende: Fyller ut masse på havbunnen (9. februar 2008)
Radikal

**Radikal** kan bety
* Radikalisme (historisk), en historisk politisk strømning som var en forløper til sosialliberalisme og progressivisme
** I norsk politisk historie på 1800-tallet og deler av 1900-tallet ble «radikal» tradisjonelt brukt om fremskrittsvennlige sosialliberalere, ofte med forankring i Venstre, omtrent i samme betydning som progressiv
* Kulturradikalisme, strømning i norsk kultur som bygger på liberale ideer som retten til fri ytring og redusering av kirkens makt
* Radikalisering, prosess der et individ eller en gruppe slutter seg til en voldelig og/eller ekstrem ideologi
* Høyreradikalisme, bevegelser som ligger til høyre for den parlamentariske konservatismen
* Venstreradikalisme, bevegelser på venstresiden som ønsker en overgang fra kapitalisme til sosialisme
* Frie radikaler, innenfor fysikk
FEMSA

**FEMSA** (**Fomento Económico Mexicano, S.A. de C.V**) er den største produsent av øl i Mexico og hele Latin-Amerika. FEMSA er morselskapet til det kjente bryggeriet Cuauhtémoc Moctezuma. FEMSA ble grunnlagt i 1890 men skiftet til et holdingselskap i 1936 under navnet *Valores Industriales, S.A.*.
I 2006 kjøpte FEMSA Kaiser i Brasil og endret dets navn til *FEMSA Cerveja Brasil*.

FEMSA deles inn i følgende:
* Coca-Cola FEMSA
* FEMSA Comercio
* FEMSA Cerveza
* FEMSA Negocios Estratégicos
* FEMSA Logística
* FEMSA Empaques

Den 11. januar 2010 kunngjorde Heineken at de vil overta FEMSA Cerveza ved at FEMSA får 20&nbsp;% eierandel i Heineken-konsernet.

## Referanser


## Eksterne lenker
*
Terrorangrepet i Elgoibar 20. april 2008

**Terrorangrepet i Elgoibar 20. april 2008** skjedde da en bombe ble sprengt utenfor partikontoret til PSOE i Elgoibar (nær Bilbao), Spania.

## Bakgrunn
Separatist- og terrorgruppen ETA har kjempet for selvstendighet for Baskerland fra Spania. Mer enn 820 mennesker er drept på grunn av terrorgruppens angrep mot ulike mål og personer i en periode på ca. 40 år, tre av dem er drept etter at ETA i 2007 avbrøt en selvpålagt våpenhvile. Statsminister Jose Luis Rodriguez Zapatero gjorde kampen mot ETA til en av sine saker i valgkampen, og for selve regjeringen etter parlamentsvalget i Spania i mars 2008. Forrige gang som ETA slo til, var med en bilbombe mot en politiforlegning i Rioja-distriktet 21. mars.

## Angrepet

### Skader
Ingen ble skadet eller drept i angrepet, men det ble meldt om store skader på bygninger.

## Ansvar
ETA ble mistenkt for angrepet, da de stod bak et tilsvarende angrep for bare tre dager siden.

## Se også
* Terrorangrepet i Bilbao 17. april 2008

## Referanser
Urd (ukeblad)

***Urd*** var et norsk ukeblad som var myntet på kvinnelige lesere. Det ble grunnlagt i 1897 og lagt ned i 1958. 

## Navnet «Urd»
I norrøn mytologi var det tre norner eller skjebnegudinner. Urd var gudinnen for det som har skjedd, Verdande for nåtida, og Skuld for framtida. Urd var også den som pleiet verdenstreet Yggdrasil. Tidsskrifthodet ble tegnet av illustratøren Andreas Bloch og viste Urd som vanner Yggdrasil. I en ramme stod skrevet bladets motto, pyntet med små, skråstilte hakekors som lykkesymboler:
:*«Gaa Urd din gjerning at gjøre<br />mildt du ved sjælene røre<br />maa sandhed og kiærlighed føre<br />paa vidderne op»*

## Etablering og tematikk
Tidsskriftet ble startet av journalistsøstrene Anna (1864–1956) og Cecilie Bøe (1856–1947). *Urd* hadde en kristen profil og satset på familieorientert stoff, men også folkeopplysning, kunst og kultur. Anna Bøe var redaktør fra starten til 1933. Hun hadde tidligere vært redaktør for Frelsesarmeens *[[Krigsropet]]*, som bladets første redaktør fra høsten 1888 til våren 1892. Conny Juell overtok som redaktør i 1933 fram til tyskerne meddelte henne skriveforbud i 1940, men hun fortsatte å skrive under pseudonym.

## Øvrige bidragsytere (utvalg)
Blant bidragsyterne til magasinet var Kitty Kielland, Jacob Breda Bull, Vilhelm Krag, Johan Falkberget, Henriette Schønberg Erken, Erik Lie, Nils Collett Vogt, Peter Egge og Barbara Ring

## Nedleggelse i 1958
*Urd* ble lagt ned i 1958, etter å ha kommet ut i noe over 60 år.

## Referanser
Ivanacara

* *[[Ivanacara adoketa]]*
* *[[Ivanacara bimaculata]]*

***Ivanacara*** er en gruppe dvergciklider i underfamilien Cichlasomatinae.
Gruppen ble skilt ut fra *[[Nannacara]]* i 2006, da de to artene *[[Ivanacara adoketa]]* og *[[Ivanacara bimaculata]]* har en del trekk som skiller dem fra andre *Nannacara*-arter.

## Eksterne lenker
* 
* An introduction to the genus ''Ivanacara'' - apistogramma.co.uk
Bratsk

**Bratsk** (russisk: Братск) er en by i Irkutsk oblast i Russland. Den ligger på vestre bredd av det enorme Bratsk-reservoaret i elva Angara, rundt 470&nbsp;km nordvest for Irkutsk.

## Historie
Bratsk ble grunnlagt av russiske nybyggere i 1631 som en festning. Flere tretårn fra 1600-tallsfortet er nå utstilt på Kolomenskoje-godset i Moskva. Byens hurtige utvikling begynte på midten av 1950-tallet med byggingen av det store (4500 MW) vannkraftverket i Angara.

## Demografi
Befolkningsutvikling:
:

## Økonomi og næringsliv
Bratsk vannkraftverk er byens viktigste økonomiske pilar. Blant øvrig industri i byen er et aluminiumsverk og en tremassefabrikk.

## Miljøproblemer
Bratsk var blant Blacksmith Institutes «Dirty Thirty», de tredve mest forurensede stedene i verden.

Inntil nylig var Bratsk-reservoaret - som er et av verdens største - drikkevannskilde for mange nærliggende byer. Men etter at tonnevis av kvikksølv ble funnet på bunnen av reservoaret ble lokalbefolkningen advart og bedt om å unngå reservoaret for enhver pris. Men på grunn av Russlands økonomiske problemer blir reservoaret fremdeles brukt til fiske av hardt pressede lokale innbyggere. Ifølge Jurij Udodov, leder for Den Føderale Økologi-Komitéen i Irkutsk oblast, så har dette området «den høyeste utslippsmengden av metallisk kvikksølv i hele Sibir.» Mengden av kvikksølv-forurensing i bakken rundt den nærliggende Usolje Kjemiske Fabrikk tilsvarer halvparten av den globale produksjonen av kvikksølv i 1992.

Bratsk er blitt erklært en økologisk katastrofesone. Bratsk Aluminiumsverk har forurenset sine omgivelser i så stor grad at byen Tsjikanovskij ble evakuert i 2001 på grunn av gjentatte helsemessige kriser.

## Transport
Bratsk ligger ved Bajkal-Amur-jernbanen (BAM). Bratsk lufthavn ligger 25 kilometer nord for byen.

## Utdanning
Høyere utdanningsinstitusjoner i byen er *Bratsk Statlige Tekniske universitet* og en avdeling av *Irkutsk Statlige universitet*.

## Se også
* Bratsk vannkraftverk

## Referanser


## Eksterne lenker
*
Anna Magdalena Fransson Lindtvedt

**Anna Magdalena Fransson Lindtvedt** (født 1971 i Sverige) er tidligere svensk politiker og lobbyist. 

Hun har utdannelse som helsefagarbeider, og høyskole innen pedagogikk inrettning arbeidslivet og økonomi og ledelsesutdanning fra Universitetet i Sørøst-Norge. Hun har også utdannelse som gruppeinstruktør, personlig trener spesial og kostholdsveileder ved Norges idrettshøgskole. Lindtvedt har arbeidserfaring som lobbyist for det svenske Reumatikerforbundet. Hennes politiske erfaring er fra det svenske Centerpartiet hvor hun var leder for Svenska Centerungdommen 1996-1999. Hun var medlem av sentralstyret til Centerpartiet og var første varamedlem til Riksdagen. Etter ledervervet i Centerparties ungdomsførbund var hun leder for den statlige utredningen om ungdomsdemokrati.

I Norge har hun vært medlem av Lardal Senterparti men skiftet over til Lardal Venstre og var vararepresentant til kommunestyret i 2003-2007, og fast representant fra 2007. Lindtvedt var Venstres ordførerkandidat ved kommunevalget i 2015. I valget 2015 fikk Venstre 15,9% i kommunevalget noe som gjorde at Lindtvedt representerte Venstre i formanskapet og fellesnemnden som hadde ansvar for kommunesammenslåing. Fra 1. januar 2018 ble Lindtvedt representant i det nye kommunestyret i Nye Larvik kommune og fra 2019-2023 var hun gruppeleder for Larvik Venstre. 2016-2019 var hun valgt til fylkesleder for Vestfold Venstre. Hun har vært prosjektleder i Buskerud fylkeskommune og har arbeidet med funksjonhemmedes kår. 

Hun er oppvokst i Småland i Sverige, men har bodd på flere steder, blant annet Växjö, Åseda, Jönköping. Lindtvedt bodde fire år i Stockholm og Borås før hun flyttet til Svarstad i Norge 2001. Hun er gift og har tre barn.

## Referanser


## Kilder
* «Liten kropp – stor styrke» (*[[Østlands-Posten]]* 19. april 2008)
Godsstråket genom Bergslagen

**Godsstråket genom Bergslagen** er en svensk jernbanestrekning mellom Storvik og Mjölby. Strekningen er en av Sveriges viktigste, og har både person- og godstrafikk selv om den ikke har status som stambane.

Delstrekningen mellom Ervalla og Örebro var opprinnelig del av Sveriges første jernbane med lokomotivdrift fra 1856.

## Linjekart

|}

## Litteratur

* Eisenbahn- und Verkehrsatlas von Europa, J. J. Arnd, Leipzig 1897.
* Trafikverket - Godsstråket genom Bergslagen

## Eksterne lenker
*
Mount Paget

**Mount Paget** er en fjelltopp i fjellkjeden Allardyce Range på øya Sør-Georgia i Sør-Atlanterhavet. Mount Paget er med sine 2&nbsp;934 moh det høyeste fjellet på øya og det høyeste fjellet i De britisk oversjøiske territoriene, med unntak av det britiske kravområdet i Antarktis.

Fjellet er synlig fra Grytviken og King Edward Point (Sauodden).

Mount Paget er oppkalt etter admiral Alfred Wyndham Paget.

## Referanser
Langeland (Kongsvinger)

**Langeland** er en  bydel i Kongsvinger, umiddelbart vest for sentrum. Den grenser til Glomma i sørvest, Gjemselund i sørøst, Skriverskogen nordøst og Vangen i vest. På Langeland ligger en av byens tre barneskoler og et av byens to sykehjem. 

## Referanser
Allardyce Range

**Allardyce Range** er en av to fjellkjeder på øya Sør-Georgia, som er en del av det britiske oversjøiske territoriumet Sør-Georgia og Sør-Sandwichøyene. Allardyce Range ligger sør for Cumberland Bay og dominerer midtre deler av øya.

Mount Paget på 2&nbsp;935 moh. er den høyeste fjelltoppen i Allardyce Range.

Fjellkjeden fikk sitt navn i 1915 etter William L. Allardyce, som var guvernør på Falklandsøyene i 1904-14.

## Referanser
Cumberland Bay

**Cumberland Bay** er en bukt på Sør-Georgia, som er en del av Det britiske oversjøiske territoriumet Sør-Georgia og Sør-Sandwichøyene. Cumberland Bay er 6 km bred ved munningen og avgrenses av Larsen Point og Barff Point.

Britenes administrasjonsbase og forskningsstasjon i King Edward Point og den tidligere hvalfangststasjonen Grytviken ligger i Cumberland Bay.

Cumberland Bay ble oppdaget og navngitt av James Cook i 1775.

## Tidligere navn på Guantanamobukta
Guantanamobukta på Cuba het i en periode under britisk okkupasjon på 1700-tallet Cumberland Bay.

## Referanser
Alle Kvinners Blad

***Alle Kvinners Blad***, senere ***Alle Kvinner***, var et norsk ukeblad. Det ble startet i 1938, endret navn til *Alle Kvinner* i 1963 og gikk inn i 1978. Ukebladet var meget populært og blant de største i 1950-årene; i 1950 nådde opplaget over  eksemplarer, et antall som bare ble overgått av *[[Norsk Ukeblad]]*. *Alle Kvinner* ble utgitt  av Gyldendal forlag i Oslo fram til 1974 da bladet ble det solgt til Nordisk Forlag. Blant redaktørene kan nevnes Johanna Oftedal, som hadde stillingen fra 1938 til 1968, og Toppen Bech, som var redaktør fra 1974 til bladet ble lagt ned.

## Referanser


## Eksterne lenker
*
ASU-57

**ASU-57** er en selvdreven panservernkanon utviklet i det tidligere Sovjetunionen.

ASU-57 ble utviklet for bruk med luftbårne styrker og kan slippes fra fly. Lav vekt var derfor viktig og skroget er konstruert av 6 mm tykt sveiset aluminium. ASU-57 har åpen topp som kan dekkes med presenning for beskyttelse mot vær, men er ellers svært sårbar for fiendtlig ild.

ASU-57 er ustyrt med en 57 mm CH-51M kanon med riflet løp. Kjøretøyets ammunisjonskapasitet er på 30 runder. Det har også et avtagbart 7,62 mm maskingevær som kan brukes utenfor kjøretøyet. ASU-57 har i tillegg til mannskapet på tre også plass til fire fallskjermsoldater.

ASU-57 ble erstattet av ASU-85 i operative enheter, men ble fortsatt brukt for trening siden.

## Litteratur

* Koll, Christian (2009). *Soviet Cannon: A Comprehensive Study of Soviet Arms and Ammunition in Calibres 12.7mm to 57mm*. Austria: Koll. p. 491. ISBN 978-3-200-01445-9.
* Zaloga Steven J.; Hull Andrew J.; Markov David R. (1999). *Soviet/Russian Armor and Artillery Design Practices: 1945 to Present*. Darlington Productions. pp. 288–291. ISBN 1-892848-01-5.
* Solyankin, A.G.; Zheltov, I.G.; Kudryashov, K.N. (2010). *Otechestvenniye Bronirovanniye Mashiny - XX Vek, Tom 3: 1946-1965*. OOO "Tsejkhgauz". pp. 530–533. ISBN 978-5-9771-0106-6.
CAMANF

**CAMANF** («Caminhao Anfibio») er en brasiliansk amfibisk lastebil basert på den amerikanske DUKW.

CAMANF ble levert til brasilianske marinekorpset fra slutten av 70-tallet. Kjøretøyet er basert på et Ford F-7000 chassis og utstyrt med sekshjulsdrift og et vanntett skrog. Konstruksjonen er nesten identisk med den amerikanske DUKW, men har noen modifikasjoner som blant annet en forsterket baug.

CAMANF har som DUKW et lasterom utstyrt med avtagbare bøyler og presenning som kan ta en nyttelast på opptil 5&nbsp;000 kg for bruk på land og i rolig sjø. I urolig vann er nyttelasten begrenset til 2&nbsp;500 kg. Dekkene er utstyrt med trykkregulering. For fremdrift i vann brukes en propell som gir en toppfart på 14 km/t.
Sverresborg Idrettsforening

**Sverresborg Idrettsforening** (stiftet 30. oktober 1931) er et idrettslag fra Byåsen i Trondheim, som driver med basketball, fotball og håndball. Klubbens navn kommer av borgen Sverresborg.

## Basketball
Klubbens basketballag heter Sverresborg Hoops og er Trondheims største basketballklubb. Klubben spiller i regional 1. divisjon for kvinner og menn.
## Fotball
A-laget i fotball spiller i 2014 i 3. divisjon, avdeling 9. Sist klubben var i 3. divisjon var i 1994, men rykket ned både i 1994, 1996 og sist i 2005 ned igjen til 4. divisjon før den rykket opp før 2013-sesongen.

## Håndball
Kvinnelaget i håndball har tre NM-titler, ett seriemesterskap og to sluttspillmesterskap i perioden 1981&ndash;86.

Sverresborg Idrettsforening (SIF) ble stiftet 30. september 1931 og er et idrettslag som normalt rekrutterer fra Sverresborg-området i Trondheim. Sverresborg Håndball ble etablert som eget idrettslag 2008. 

Sverresborg Herrer og Damer spiller l 2.divisjon.  

## Kjente utøvere
*Oda Fugelsnes, fotball
*Hanne Hogness, håndball
*Marte Eliasson, håndball
*Ole Selnæs, fotball
*Ingrid Steen, håndball
*Petter Eliassen, fotball
*Eskil Dahl Reitan, håndball 

## Referanser


## Eksterne lenker
* 
* Sverresborg Fotball
* Sverresborg Hoops (Basketball)
* Sverresborg Håndball &ndash; Damer
* Sverresborg Håndball &ndash; Herrer
The Company (TV-serie)

***The company*** er en amerikansk miniserie fra 2007 som omhandler CIAs aktiviteter under den kalde krigen. Den er basert på roman med samme navn skrevet Robert Littell. Serien er skrevet av Ken Nolan.

## Referanser


## Eksterne lenker
*
LARC-5

**LARC-5** (Lighter Amphibious Resupply Cargo 5-ton) er et amerikansk, amfibisk, militært transportkjøretøy.

I alt ble omkring 950 LARC-5 produsert mellom 1962 og 1968 for den amerikanske hæren og for eksport til blant andre Argentina, Australia og daværende Vest-Tyskland.

LARC-5 har et åpent dekk for last med en kapasitet på 4&nbsp;356 kg eller 20 fullt utstyrte soldater. En førerkabin med åpen bakvegg og tre seter er plassert helt foran. Skroget er konstruert av sveiset aluminium. I vannet gir en propell fremdrift på opptil 16 km/t. Noen LARC-5 ble også utstyrt med en løftekran bak kabinen med en kapasitet på 2&nbsp;495 kg.
Queen Maud Bay

**Queen Maud Bay** er en bukt på sørkysten Sør-Georgia. Bukta er 4 km bred og ligger på nordsiden av Nunez Peninsula. 

Bukta er oppkalt etter Dronning Maud av norske hvalfangere en gang før 1922. King Haakon Bay ligger like i nærheten.

## Referanser
Vitality Innovation

**Vitality Innovation AS** er et norsk selskap, hjemmehørende i Larvik. Det er et utviklingsselskap som fokuserer på produkter som forbedrer helsen og ytelsen hos dyr. Vitality Innovaton AS har startet med å markedsføre sine patenterte kostholdsprodukter til hunder, hester, katter og kalv gradvis i hele verden. Produktene skal fremme helsen og basere seg på ingredienser som er naturlige for dyrene.

Det ble startet i 2004 av Dr. Scient. Frode Brakstad og Cand. oecon. Morten H. Raaholt. Stifterne har kompetanse og erfaring innenfor organiske syrer og salter av disse. De har deltatt i utviklingen av produkter for forskjellig bruk blant annet for dyr og fisk innenfor Norsk Hydro ASA.

## Eksterne lenker
*
King Haakon Bay

**King Haakon Bay** er en vik på sørkysten av øya Sør-Georgia. Vika er omtrent 9,6 km lang og 2,4 km bred. Vika fikk sitt navn i 1912 av norske hvalfangere som oppkalte den etter Kong Haakon VII. 

Queen Maud Bay ligger like i nærheten.

Ernest Shackleton kom til Cave Cove i King Haakon Bay i mai 1916 på jakt etter hjelp for sine skipsforliste mannskaper på Elefantøya.

## Referanser
Estrella (meksikansk øl)

**Estrella** er et meksikansk ølmerke av type pilsner som blir produsert av Grupo Modelo i Guadalajara. Produksjonen startet på slutten av 1800-tallet i bryggeriet *Cervecería Estrella* (i dag Cervecería Modelo i Guadalajara) som Grupo Modelo overtok i 1954.

## Eksterne lenker
* Produktinformasjon
Fritering

**Fritering** eller **frityrsteking/-koking** er en metode for tilbereding av varm mat. Ved denne metoden skal maten stekes i varmt fett. Det kan brukes fett med animalsk kilde og i form av planteoljer. Frityrfettet skal ha en temperatur som ligger mellom 160 og 180 grader.

Frityrsteking egner seg godt til de aller fleste matråvarer, men enkelte må blansjeres før de blir frityrstekt. Frityrkoking er en form for frityrsteking der råvaren er fullstendig dekket av olje, som f.eks under koking/steking av smultringer.

Det er viktig at temperaturen ikke er for lav når en matvare skal frityrstekes; da vil tilberedningen ta lang tid, og produktet vil ta til seg mye fett. Dersom temperaturen er for høy, vil maten lett bli brent utenpå mens den fremdeles er rå inni.

Skulle det utvikle seg brann ved fritering må den slokkes ved å kvele ilden, for eksempel ved å legge et lokk, en stekeplate eller lignende over gryta.  Man skal aldri forsøke å slokke ved å helle vann over, da dette vil føre til eksplosjon.

## Referanser
Aman (IDF)

**Aman** er et hebraisk akronym for Israels militære etterretningstjeneste *Agaf HaModiin* (hebraisk: ), som er en del av Israels forsvar (IDF). Aman ble dannet i 1950, da etterretningsavdelingen ble uavhengig av IDFs generalstab. Aman er heller ikke en del av bakkestyrkene, marinen eller flyvåpenet. Organisasjonen hadde i 1996 totalt  ansatte, og ledes idag av generalmajor Hertzi HaLevi.

## Referanser


## Eksterne lenker
*
Rotte på loftet

***Rotte på loftet*** er et teaterstykke skrevet av Joakim Fink Graasvold. Stykket ble skrevet på bestilling fra Skien kommunes prosjekt for teaterformidling for barn og unge, StøpeSkien, og ble siden satt opp en rekke ganger av frigruppen Teater Glimt.

Stykket ble første gang satt opp i 2005 på Teater Ibsens hovedscene, da med regi av Sylvia Salvesen, og med Henrik Berg Larsen og Cecilie Graasvold i rollene. Deretter ble det satt opp på Ibsens Venstøp i Skien, Telemark Fylkesmuseum Brekkeparken, på diverse kaféscener og på Teatermuseet og Ibsenmuseet i Oslo.

## Handlingsreferat

Stykket beskriver et møte mellom 12 år gamle Henrik Ibsen og hans smårare grandtante Faster Ploug. De to møtes på Mørkeloftet hos familien Ibsen. I løpet av dette møtet finner de to ut at de har mer til felles enn de ante, at de begge to er "outsidere" og blir sett på som annerledes. De finner et fellesskap og en forståelse i dette – de er begge "rotter på loftet".

Å ha "rotte på loftet" er et gammelt dansk uttrykk som betyr å ha gått fra forstanden.

## Referanser
Salting

**Salting** er en gammel metode for konservering av mat hvor salt tilsettes. Det finnes tradisjonelt to metoder å salte maten, tørrsalting og lakesalting. Salt virker konserverende ved at det senker vannaktiviteten i maten. Økningen av salt i vannet i maten vil øke det osmotiske trykket, dette hemmer veksten av mikroorganismer, samt hemmer aktiviteten til enkelte enzymer. I tillegg til sin konserverende effekt vil salt også påvirke fargen i kjøtt, forandre vannbindingsevnen til matvaren og påvirke smaken.  

Salting blir brukt til å konservere blant annet kjøttprodukter som spekepølse, og fiskeprodukter som klippfisk.  
__NOTOC__
## Tørrsalting

Tørrsalting går ut på å dekke overflaten av matvaren med salt og legge den lagvis i en beholder med rikelig med salt imellom.

## Lakesalting
Ved lakesalting blir matvaren enten lagt i en blanding av salt og vann til saltinnholdet i maten blir korrekt eller saltlake blir injisert inn i matvaren. En slik blanding av salt og vann kalles en saltlake. 

Det finnes ulike typer salt en kan bruke til salting av matvarer, havsalt, steinsalt, vakuumsalt og lakesalt som har ulikt innhold av mineraler.

Salting er en svært effektiv konserveringsmetode, og mennesker har godt av å spise salt i små mengder. Likevel har myndighetene kommet med et ønske en generell reduksjon i bruken av salt i næringsmiddelbransjen for å forbedre folkehelsen.

## Se også
* Speking

## Litteratur
Hemmer m.fl. 2001. Næringsmiddellære. Råstoff-, produksjon- og ferdigvarekunnskap. Yrkeslitteratur as. ISBN 9788258404450

## Eksterne lenker
* http://forskning.no/mat/2010/06/vil-redusere-salt-i-matvarer
Sekstiåtterne

**Sekstiåtterne** er en betegnelse på den radikale generasjon av studenter i 1968 og de påfølgende årene.

Det skjedde mye på den verdenspolitiske scenen i 1968. Martin Luther King og Robert F. Kennedy ble drept, det var «Prahavår» i Tsjekkoslovakia, opptøyer i Paris og verden så en bølge av studentdemonstrasjoner som blant annet endte i Tlatelolcomassakeren i Mexico.

Norge opplevde ikke den samme studenturoen i 1968 som mange andre land, og det var ikke før i 1970, med Rød Fronts overtagelse av Det Norske Studentersamfund, at man så en klar radikalisering av norsk studentliv. Denne radikalisering var likevel et brudd med de helthetlige strømninger man ellers så i studentbevegelsene i Europa, der Rød Front og andre i Ml-bevegelsen representerte en stalinistisk autoritær politikk.

## Se også

* Mai 1968

## Referanser


## Litteratur
;Nordisk
* Nielsen, Nils-Fredrik (1984): *Ekte sekstiåttere spiser ikke seipanetter : portretter fra 68-generasjonens indre og ytre liv* Gyldendal, ISBN 82-05-15088-5
* Førland, Tor Egil og Korsvik, Trine Rogg (2008): *Ekte sekstiåttere*, ISBN 9788205381629
* Førland, Tor Egil; Korsvik, Trine Rogg, red. (2006): *1968 : opprør og motkultur på norsk*. Oslo: Pax, ISBN 978-82-530-2928-3
* Lundberg, Svante (1993): *Sextioåttor : studie av en politisk generation*. Stockholm: Brutus Östlings Bokförlag, ISBN 91-7139-175-4

; Tysk 
* Busche, Jürgen (2003): *Die 68er : Biographie einer Generation*. Berlin: Berlin Verlag, ISBN 3-8270-0507-8
* Gilcher-Holtey, Ingrid (2001): *Die 68er Bewegung : Deutschland – Westeuropa – USA*. München: Beck, ISBN 3-406-47983-9

## Eksterne lenker
* «Radikalt vakuum. Sekstiåtterne har styrt norsk tankeliv i førti år», *Morgenbladet* 27. september 2013
* «1968: Fremtiden kan vente», *Universitas*  30. mai 2007
* Sosiale bevegelser, artikkel hos Norgeshistorie.no
Aleksander Sylvan

**Aleksander Sylvan Knutsen** (født 1985) er en norsk skuespiller.  

## Utdannelse
Han er utdannet ved New York Film Academy i Los Angeles og har erfaring fra barne- og ungdomsteater. Han har også deltatt på dubbingkurs med Annevig Schelde Ebbe ved Audio Resort i København.

## Roller (utvalg)

* 2024: *Oculi - Det eneste vitnet* – «Martin»; regi: Joachim Askjer
* 2023: *Calles Gale Verden* – «Lege»; regi: Morten Skogdal
* 2022: *FLUS* – «Politibetjent» (1 episode) ; regi: Mikael Samuelsen
* 2020: *Alle må dø* – «Lars»; regi: Geir Greni
* 2019: *Henrik Uber Alles* – «hipster»
* 2016: *[[Hotel Cæsar]]* – «Adrian» (3 episoder); produsert av Metronome Spartacus
* 2015: reklamefilmer for Clas Ohlson, Chimney Group, regi: John Billing, CO-ansatt
* 2015: *En helt vanlig dag* (2 episoder); produsert av Seefood TV
* 2013: *[[Kasim Bæder]]* – «rasist»; (episode 5) sendt på VGTV
* 2012: *[[Nattskiftet]]* – «politimann» (episode 1 og 9)
* 2012: *[[NAV (TV-serie)|NAV]]* – «flyttemann» (episode 10)
* 2011: ''Spesialenheten'' – «lærer» (episode 1)

* 100+ forestillinger av undervisningsteateret I grøfta, ved Kast Masken

* *[[Rotte på loftet]]* og *Tilbords med Henrik* på Teater Glimt

## Eksterne lenker
* 
*
Amstel Gold Race 2008

**Amstel Gold Race 2008** foregikk 20. april 2008. Det var den 43. utgaven av Amstel Gold Race og det femte ProTour-rittet i 2008-sesongen. Damiano Cunego vant spurten foran Fränk Schleck.

## Resultater

## Eksterne lenker
* 
*  Amstel Gold Race 2008 på www.the-sports.org
Citroën Méhari Armée

**Citroën Méhari Armée** er et fransk lett militært kjøretøy og en variant av den sivile Citroën Méhari.

Omkring 10&nbsp;000 Méhari Armée ble levert til den franske hæren, såvel som til flyvåpenet, marinen og gendarmeriet. Kjøretøyet blir benyttet til lett transport og som moblie kommandoposter utstyrt med radio.
León (øl)

**León** er et meksikansk ølmerke av typen Münchener som produseres av Grupo Modelo. Dette ølmerket har blitt produsert siden 1900, først sydøst i Mexico og deretter spredde deg seg til rundt i hele landet. Ølet blir både tappet på boks og flasker av varierende størrelser.
Rottejomfruen

**Rottejomfruen** kan ha flere betydninger:

* Rolle i Henrik Ibsens stykke *[[Lille Eyolf]]*.
* Angivelig kallenavn på Henrik Ibsens grandtante Kristine Cathrine Ploug, også kjent som Faster Ploug.
* Statue på Bakkestranda i Skien. Reist i forbindelse med Ibsenåret og Prosjekt Rottejomfruen, iverksatt av StøpeSkien.

## Se også
*Rotte på loftet